stanford-oval/wikipedia huggingface dataset:
Zorro ja kolme muskettisoturia
Aiheesta muualla

Zorro ja kolme muskettisoturia Internet Movie Databasessa (englanniksi)
This Time (Melanie C:n albumi)

| This Time Melanie C |
| --- | --- | --- |

Studioalbumin tiedot
 Äänitetty : 2006–2007
 Julkaistu: 30. maaliskuuta 2007 (Saksa) 2. huhtikuuta 2007 (Iso-Britannia) huhtikuussa 2007 (Eurooppa)
 Tuottaja(t): Peter Vettese Guy Chambers Stephen Hague Steve Mac Richard Flack
 Tyylilaji: pop rock
 Kesto: 49.43
 Levy-yhtiö: Red Girl Records
Melanie C:n muut julkaisut
| Beautiful Intentions 2005 | This Time 2007 | The Sea 2011 |
This Time on brittiläisen Melanie C:n neljäs sooloalbumi. Se julkaistiin vuonna 2007.
Kappaleet

| # | Nimi | Tekijä(t) | Kesto |
| --- | --- | --- | --- |
| 1. | ”Understand” | (A. Argyle, M. Chisholm) | 3.43 |
| 2. | ”What if I Stay” | (J. Jackson, A. Argyle) | 3.17 |
| 3. | ”Protected” | (G. Chambers, C. Dennis, M. Chisholm) | 4.37 |
| 4. | ”This Time” | (A. Argyle) | 3.32 |
| 5. | ”Carolyna” | (M. Chisholm, P. Gendler, S. Mac) | 3.21 |
| 6. | ”Forever Again” | (A. Argyle, L. Groves, K. Hughes) | 3.44 |
| 7. | ”Your Mistake” | (A. Argyle, M. Chisholm) | 3.55 |
| 8. | ”The Moment You Believe” | (M. Chisholm, P. Vettese) | 3.35 |
| 9. | ”Don't Let Me Go” (featuring Adam Argyle) | (J. Jackson, A. Argyle) | 3.57 |
| 10. | ”Immune” | (P. Woodroffe, C. Grant, J. Bourne) | 4.47 |
| 11. | ”May Your Heart” | (G. Clark, M. Chisholm) | 4.04 |
| 12. | ”Out of Time” | (M. Chisholm, P. Thornalley, D. Munday) | 3.47 |
| 13. | ”I Want Candy” (Bonus Track) | (B. Berns, B. Feldman, G. Goldstein, R. Gottehrer) | 3.24 |
Arvostelut

Allmusic:
The Times:
Theme Park

| Theme Park |
| --- | --- |

Kehittäjä:  Bullfrog Productions
Julkaisija:  Electronic Arts
Jakelija:  GOG.com ja App Store
Suunnittelija:  Peter Molyneux, Demis Hassabis
Säveltäjä:  Russell Shaw
Julkaistu:  1995
Lajityyppi:  rakennuspeli (en)
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 0 
Alusta:  3DO, Amiga, Amiga CD32, DOS, FM Towns, Sega Mega Drive, Atari Jaguar, Macintosh, NEC PC-9801, Sega CD, Sega Saturn, SNES
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Theme Park on Bullfrog Productionsin kehittämä ja Electronic Artsin julkaisema simulaatio- ja strategiapeli, joka on julkaistu vuonna 1994.
Pelaaminen

Pelaajan tehtävänä on rakentaa huvipuistoja ajelu kerrallaan houkutellakseen asiakkaita. Ajelujen ostamisen lisäksi pelaaja rakentaa kauppoja ja ravintoloita saadakseen asiakkailta lisää rahaa ja palkkaa huoltohenkilöitä ja siivoajia pitämään huvipuiston toiminnassa ja ajelut siistinä.
Jokaisella puiston vierailijalla on joukko ominaisuuksia kuten miten paljon rahaa hänellä on ja miten nälkäinen tai janoinen hän on. Yksi ominaisuus on pahoinvointitaso, jonka noustessa liikaa vierailija oksentaa jättäen maahan sotkun siivottavaksi. Vierailijan pahoinvointiin vaikuttaa kolme seikkaa: rajut ajelut, epäsiistin vessan lähellä olo sekä toisen hahmon oksennuksen lähellä olo. Ruuhkaisessa puistossa ja riittämättömällä määrällä henkilökuntaa seuraa ketjureaktio oksentamisesta.
Vastaanotto

CU Amiga -lehti antoi pelille arvosanaksi 93% arvostelussaan.
Aiheesta muualla

Theme Park MobyGamesissa (englanniksi)
Theme Park Hall of Light -sivustolla (englanniksi)
Theme Park Hall of Light -sivustolla (englanniksi)
Erik Åberg

Erik Thorvald ”Asken” Åberg (30. tammikuuta 1920 Helsinki – 21. huhtikuuta 2006 Helsinki) oli suomalainen jalkapalloilija ja jääpalloilija.
Jalkapalloa hyökkääjänä pelannut Åberg edusti koko uransa ajan HIFK:a vuosina 1938–1949. Hän voitti seurassa Suomen mestaruuden 1947. Kaikkiaan Åberg pelasi yhdeksän kauden aikana 88 mestaruussarjan ottelua, joissa hän teki 40 maalia. Åberg pelasi Suomen maajoukkueessa vuosina 1939–1952 kuusi maaottelua.
Jääpallossa Åberg pelasi myös HIFK:ssa. Hän voitti SM-sarjan maalikuninkuuden viidesti ja Suomen mestaruuden HIFK:ssa 1938, 1939, 1941 ja 1944. Jääpallomaajoukkueessa Åberg pelasi 17 A-maaottelua.
Anders Zorn

| Anders Zorn |
| --- | --- |
 Anders Zorn. Kuva vuodelta 1886.
Henkilötiedot
Syntynyt: 18. helmikuuta 1860 Mora
Kuollut: 22. elokuuta 1920 (60 vuotta) Mora
Taiteilija
Taidesuuntaus:  impressionismi
 Nimikirjoitus
Anders Leonard Zorn (18. helmikuuta 1860 Mora, Ruotsi – 22. elokuuta 1920 Mora) oli ruotsalainen taidemaalari. Hänet tunnetaan etenkin muotokuvistaan sekä maalauksista, jotka esittävät reheviä alastomia naisia yleensä välkehtivän veden äärellä. Zorn teki myös etsauksia ja veistoksia.
Zorn oli Akseli Gallen-Kallelan ja Albert Edelfeltin aikalainen ja ystävä. Suomalaisten kansallisromantikkojen tapaan hänkin rakennutti erämaa-ateljeen, synnyinpaikalleen Moraan. Yksi hänen oppilaistaan oli suomalainen Ingrid Linnea Ruin, joka sai tuotantoonsa paljon vaikutteita Zornilta.
Tuotanto

Zorn piti alkutaipaleellaan esikuvana ruotsalaisen Egron Lundgrenin akvarelliteoksia, mutta tutustui Pariisissa myös Gustave Courbet'n ja John Constablen taiteeseen. Tältä ajalta hänen tunnetuimpia töitään ovat akvarellit Mustalaispaja (1885), Valakkikerjäläinen (1885) ja Kaikin soutaja (1885). Hänen akvarellejaan oli esillä Pariisin Salongissa 1888, ja ne edistivät hänen kansainvälistä läpimurtoaan.
Muotokuvamaalairina hän kohosi maailmanmaineeseen Chicagon maailmannäyttelyssä 1893. Häntä ihailtiin ennen kaikkea öljyväritöidensä muodon ja valon vangitsijana. Zorn siirtyikin yhä enemmän öljyväritöiden pariin. Impressionismin vaikutus tuli yhä enemmän näkyville hänen töissään. Vuodesta 1896 hän paneutui ruotsalaiseen kansankulttuuriin, kun hän asettui asumaan kotiseudulleen Moraan ja rakennutti sinne Zorngård-nimisen taiteilijakodin. Hänen Kustaa Vaasaa esittävä veistoksensa (1893) nousi koko ruotsalaiskansallisen liikkeen symboliksi.
Suuren yleisön keskuudessa Zorn tunnetaan ennen kaikkea alastomia naisia kuvaavista maalauksistaan.  Niissä ei juurikaan ole eroottista sisältöä, vaan ne kuvaavat ennen kaikkea taalainmaalaisia naisia valoon, väreihin, veteen ja luonnollisuuteen kiedottuina. Niissä on myös liikkeen vaikutelmia. Näistä tunnetuimpia ovat Une premiére (1888), Ulkona ja Kesä (1887), Frileuses (1894) ja Kesäilta (1894).
Etsaajana Zornin esikuva oli Rembrandt. Hän kehitti tekniikan, jolla hän saattoi etsaamalla kuvata valohämyä. Etsauksista tunnetuimpia ovat Omnibus (1892) ja Yötenho (1895).
Zorn oli myös taitava valokuvaaja. Hän otti 1900-luvun alkupuolella tuhansia valokuvia, joista osa on voimakkaasti eroottisia: alastonmalleja, Kairon ja Chicagon bordelleja. Hän käytti valokuvia maalaustyönsä apuna.
Ystävyys Albert Edelfeltin kanssa

Zorn oli Albert Edelfeltin läheinen ystävä. Hän lainasi Edelfeltille rahaa ja neuvoi tätä laskuttamisessa. Zorn ja Edelfelt etsasivat yhdessä, ja Edelfelt ihaili Zornin nopeutta ja liiketoimintaosaamista.
Jälkimaine

Norwegian Air Shuttle on maalauttanut Zornin kuvan yhden lentokoneensa pyrstöön.
Teoksia

En premiär, 1888.
Kylpeviä tyttöjä ulkosalla 1890.
Omakuva vuodelta 1896.
Midnatt, 1891.
Sommarnöje, 1886.
På Sandhamn, 1906.
Sommarnöje myytiin 26 miljoonalla kruunulla vuonna 2010, mikä tekee siitä Ruotsin kaikkien aikojen kalleimman maalauksen.
Kirjallisuutta

Lamm, Staffan ym.: Fotografen Zorn.  Stockholm:  Max Ström, 2015.  ISBN 978-91-71263-30-8
Aiheesta muualla

Kuvia tai muita tiedostoja aiheesta Anders Zorn Wikimedia Commonsissa
Anders Zorn Kansallisgallerian kokoelmissa
Anders Zorn Europeanassa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Ruotsi  Latvia  Tšekki  Australia  Alankomaat  Puola  Portugali 
Tieteilijät:  CiNii 
Taiteenala:  Auckland  ADK  KulturNav  MusicBrainz  Museum of Modern Art  Musée d'Orsay  National Gallery of Canada  Victoria  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef  Te Papa (New Zealand)
The Wonderful 101

| The Wonderful 101 |
| --- | --- |

Kehittäjä:  Platinum Games Nintendo SPD
Julkaisija:  Nintendo
Jakelija:  Nintendo eShop
Ohjaaja:  Hideki Kamiya
Tuottaja:  Atsushi Inaba Hitoshi Yamagami
Käsikirjoittaja:  Hideki Kamiya
Taiteilija:  Yuka Kotaki Ryo Koizumi
Säveltäjä:  Hiroshi Yamaguchi Akira Takizawa Hitomi Kurokawa Norihiko Hibino Masato Kouda Rei Kondoh
Julkaistu:  EU 23. elokuuta 2013 JP 24. elokuuta 2013 AUS 24. elokuuta 2013 NA 15. syyskuuta 2013
Lajityyppi:  toimintapeli
Pelimuoto:  yksinpeli, moninpeli
Ikäluokitus:  PEGI: 12
Alusta:  Wii U
Jakelumuoto:  Nintendon optinen levy ja digitaalinen lataus
Lisää peliartikkeleitaVideopelien teemasivulla
Infobox OK   : 
The Wonderful 101 on Platinum Gamesin ja Nintendo SPD:n kehittämä ja Nintendon julkaisema toimintapeli, joka julkaistiin alun perin Euroopassa 23. elokuuta 2013 Wii U:lle.
Pelaaminen

Pelissä ideana on pelastaa maailma pahoilta GEATHJERK-muukalaisilta. Jokaisella sankarilla on Unite Morph -voimia, joita käytetään taistelussa vihollisia vastaan. Pelaajan tulee läpäistä kenttiä ja löytää kansalaisia, jotka tulee rekrytoida puolelleen, jotta oma sankarijoukko kasvaisi isommaksi ja omat Unite Morph kehittyisivät. Peliä pelataan käyttämällä Game Pad -ohjainta.
Peli sisältää myös moninpelitilan, jossa pelaajat taistelevat kilpaa muukalaisjoukkoja vastaan useissa erilaisissa kentissä. Pelaajat voivat ottaa kuvakaappauksia ja jakaa niitä muille Miiverse-palvelun kautta.
Vastaanotto

Peli on saanut pääosin myönteisen vastaanoton. Sillä on Game Rankingsissa keskiarvona 78.02 % ja Metacriticissä 78/100. IGN totesi pelin olevan ”viehättävä, riehakas ja petollisen monimutkainen toimintapeli” ja antoi arvosanaksi 7.4/10. Eurogamer antoi pelille arvosanaksi 8/10, GameSpot 8/10, ja Edge 6/10.
Suomessa Gamereactor antoi pelille arvosanaksi 9/10 ja totesi pelin olevan ”pitkälle mietitty, tyylitietoinen, hauska ja haastava, uniikki timantti jollaista tuskin tulee ihan heti muualla vastaan”. Pelaaja antoi pelille arvosanaksi 8/10, Dome.fi 4/5, ja V2.fi 3/5.
Aiheesta muualla

The Wonderful 101 MobyGamesissa (englanniksi)
Virallinen sivusto (Arkistoitu – Internet Archive) (englanniksi)
Peli Internet Movie Databasessa (englanniksi)
Thomas von Westen

Thomas von Westen
Thomas von Westen (13. syyskuuta 1682 – 9. huhtikuuta 1727) oli norjalainen luterilainen pappi ja lähetyssaarnaaja. Hän teki kolme lähetysmatkaa saamelaisten keskuuteen 1700-luvun alkupuolella.
Thomas von Westen oli lahjakas ja oppinut mies, joka pietistisen herätyksen saatuaan hakeutui saamelaisten lähetyssaarnaajaksi. Hän perusti Trondheimin Seminarium Lapponicumin ja johti sitä 1716–1727. Von Westen teki työtovereineen kolme laajaa lähetysmatkaa, kaksi Ruijaan ja yhden Nordlandin, Helgelandin ja Tromssan lääneihin. Hänen työtapansa oli pietistinen eli tavoitteena oli saada aikaan todellinen mielenmuutos ja pakanallisten tapojen ulkoisen hylkäämisen sijasta uuden opin syvällinen sisäistäminen. Tässä tarkoituksessa von Westen lähestyi ihmisiä hyvin intensiivisesti ja henkilökohtaisesti, minkä seurauksena hänelle kertyi runsaasti intiimiä rippitietoa saamelaisten elämästä ja kulttuurista, erityisesti näiden esikristillisestä uskomusmaailmasta. Nämä hän kirjoitti ns. "tunnustuskirjoihinsa". Muistiinpanot tosin tuhoutuivat Kööpenhaminan palossa 1793, samoin kuin hänen avustajineen keräämänsä mittava noitarumpukokoelmakin. Osa von Westenin ensikäden tiedoista lienee kuitenkin säilynyt hänen seuraajansa Hans Skanken ansioista, koska tämän oletetaan käyttäneen niitä lähetyshistoriassaan. Osia tästä on julkaissut J. K. Qvigstad 1943 (>Nordnorske Samlinger V:I).
Westenin työ sai seuraajia, esimerkiksi Jens Kildal (1683–1767) ja Johan Randulf (k. 1735), ja hän innosti papiston muun muassa lähetystyöhön myös Ruotsin puolelle lähettämällä näille saamelaisten "pakanallista taikauskoa" kuvailevan paimenkirjeen 1723. Von Westenin auktoriteetti saamelaisten esikristillisen uskomusmaailman tulkkina oli siinä määrin suuri, että monien samanaikaisten ja myöhempien kirjoittajien on havaittu olleen hänestä huomattavan riippuvaisia, minkä vuoksi lähdekriittiset ongelmat lappologian klassisten lähteiden "vonwesteniläisen" ryhmän sisällä ovat suuret.
Vonwesteniläiseen traditioon kuuluu lisäksi itsenäisenä osana Isaac Olsenin (1680–1730) kertomus. Saamea syntyperäisen tavoin osannut Olsen oli jo ennen von Westenin tuloa toiminut vuosia saamelaisten koulumestarina Ruijassa ja tehnyt lähetysmatkoja muun muassa Kuolaan. Von Westen taivutteli hänet Trondheimiin käännöstyöhön. Riitauduttuaan von Westenin kanssa Olsen kirjoitti varsin luotettavana pidetyn kuvauksen saamelaisesta muinaisuskosta. Sen on julkaissut J. K. Qvigstad 1910. Von Westenin ja hänen lähimpien seuraajiensa lähetysstrategiaan kuului saada paikalliset uskonnolliset johtajat, noidat, käännytetyiksi, mistä oli seurauksena, että heidän dokumenttinsa heijastavat erityisesti noitien tietoutta, eivät niinkään koko kansan käsityksiä.
Kirjallisuutta

Just Knud Qvigstad, Kildeskrifter til den lappiske mythologi ved J. Qvigstad. 2, Om lappernes vildfarelser og overtro. Trondhjem : Aktietrykkeriet, 1910.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat  Ruotsi 
Taiteenala:  KulturNav 
Muut:  IdRef
Zunyi

| Zunyi (遵义市, Zūnyì Shì) |
| --- | --- |

 Zunyin sijainti Guizhoun maakunnassa.
 Zunyi
 Koordinaatit: 27.7282°N, 106.9233°E 
Valtio:  Kiina
Maakunta:  Guizhou
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  30 763 km²
Väkiluku (2010):  6 127 082
 – Väestötiheys:  199 as./km²
Aikavyöhyke:  UTC+8
Postinumero:  563000
Suuntanumero(t):  0852
Rekisterikilpi:  贵C
 
 www.zunyi.gov.cn 
Infobox OKVirheellinen NIMI-arvo: 
Zunyi (yksink.: 遵义; perint.: 遵義; pinyin: Zūnyì) on prefektuuritason kaupunki Guizhoun maakunnan pohjoisosassa Kiinassa. Kaupunki on yksi maakunnan tärkeimmistä kaupungeista Guiyangin ja Liupanshuin kanssa. Kaupungin väkiluku on 6,127 miljoonaa (2010) ja pinta-ala 30 763 neliökilometriä. Zunyi sijaitsee maakuntakeskus Guiyangista pohjoiseen.
Puna-armeijan pitkän marssin jälkeen vuonna 1935 Guomindangille raskaan tappion kärsittyään kommunistipuolue piti kaupungissa kolmipäiväisen kokouksen. Kokouksessa puolue muutti periaatteitaan luoden edellytykset Mao Zedongin valtaannousulle.
Kaupungin naapureina ovat pohjoisessa Chongqingin maakuntatason suurkaupunki, idässä Tongrenin prefektuuritason kaupunki, etelässä Qiandongnanin ja Qiannanin autonomiset prefektuurit sekä Guiyangin, Bijien ja lännessä Luzhoun prefektuuritason kaupungit.
Hallinnollinen jako

Piirikuntatasolla kaupunki jakautuu kolmeen kaupunkipiiriin (Honghuagang, Huichuan ja Bozhou), kahteen piirikuntatason kaupunkiin (Chishui ja Renhuai), kahteen gelaojen ja miaojen mukaan nimettyyn autonomiseen piirikuntaan (Daozhenin gelaojen ja miaojen autonominen piirikunta ja Wuchuanin gelaojen ja miaojen autonominen piirikunta) ja seitsemään piirikuntaan (Fenggang, Meitan, Suiyang, Tongzi, Xishui, Yuqing ja Zheng’an).
Galleria

Zunyi.
Zunyi.
Zunyi Xinzhoun lentoasemaa.
Silta.
Aiheesta muualla

Kuvia tai muita tiedostoja aiheesta Zunyi Wikimedia Commonsissa
TravelChinaGuide.com: Zunyi Travel Guide (englanniksi)
Zunyi City Information (erityisesti talouspainotus) (englanniksi) (chinaknowledge.com)
China Postal Code: Guizhou Province (prefektuuri ja piirikuntataso) (englanniksi) (youbianku.com)
Veroilmoitus

Saksalaisia veroilmoituksia
Veroilmoitus on verottajalle vuosittain annettava ilmoitus tuloista ja omaisuudesta. Sen perusteella määrätään valtion-, kunnallis-, kirkollis- ja muut verot. Veroilmoituksen saa usein esitäytettynä ja sen voi tehdä internetissä tai paperitse. Verotusta voidaan myös vähentää erilaisin verovähennyksin.
Väärien tietojen antaminen verottajalle on verovilpin tai veropetoksen nimellä kulkeva rikos, joista seuraa veronkorotus tai rikosoikeudellinen rangaistus.
Aiheesta muualla

Veroilmoitus (Arkistoitu – Internet Archive) Verohallinto
Ohjeita ilmoituksen täyttämiseen Yle.fi
Zwaardvis-luokka

| Zwaardvis-luokka |
| --- | --- |


Tekniset tiedot
Uppouma:  2 408 t (pinnalla) 2 640 t (sukellus)
Pituus:  66,9 m (kokonaispituus)
Leveys:  8,4 m
Syväys:  7,1 m
Koneteho:  3 × Werkspoor RVB 215X 12 -dieselmoottoria 4 200 bhp 1 × Holec-sähkömoottori 5 100 hv
Nopeus:  13 solmua (diesel) 20 solmua (sähkö)
Miehistöä:  67
Aseistus
Meritorjunta:  6 × 533 mm torpedoputkea, joihin 20 × Mk 48/37 torpedoa
Zwaardvis-luokka on Alankomaiden kuninkaallisen laivaston kahden aluksen muodostama sukellusveneluokka.
Suunnittelu

Luokan suunnittelu perustui Yhdysvaltain laivaston Barbel-luokan aluksiin. Ne olivat yksirunkoisia, keskiosaltaan kolmikantisia mahdollistaen valvomon, majoitustilojen ja akuston sijoittamisen. Etuosassa olivat kaikuluotaimet ja torpedohuoneet. Takaosassa konehuoneet, joissa kolme dieselgeneraattoria ja niiden takana suuri yhteen akseliin kytketty sähkömoottori.
Aluksilla oli käytetty mahdollisuuksien mukaan Alankomaissa valmistettuja komponentteja. Tulenjohtojärjestelmä HSA M8 Mod 7, jossa oli digitaalinen laskin mahdollisti kahden torpedon saman aikaisen laukaisun toisen torpedon ollessa lankaohjattu. Aluksen torpedoina olivat Yhdysvalloista hankitut Mk48 torpedot ja NT-37D sukellusveneentorjuntatorpedot.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Zwaardvis | Rotterdam | 14. heinäkuuta 1966 | 2. heinäkuuta 1970 | 18. elokuuta 1972 | poistettu alusluettelosta 1994 |
| Hr. Ms. Tijgerhaai | Rotterdam | 14. heinäkuuta 1966 | 25. toukokuuta 1971 | 20. lokakuuta 1972 | poistettu alusluettelosta 1995 |
The Book of Souls: Live Chapter

| The Book of Souls: Live Chapter Iron Maiden |
| --- | --- | --- |

Livealbumin tiedot
 Äänitetty : The Book of Souls World Tour -kiertueen konserteissa vuosina 2016–2017.
 Julkaistu: 17. marraskuuta 2017
 Formaatti: CD, LP, suoratoisto, digitaalinen lataus
 Tuottaja(t): Tony Newton ja Steve Harris
 Tyylilaji: heavy metal
 Kesto: 100.52
 Levy-yhtiö: Parlophone, BMG Rights Management
Muut kannet
 Albumin LP-version takakansi.
Iron Maidenin muut julkaisut
| The Book of Souls 2015 | The Book of Souls: Live Chapter 2017 | Nights of the Dead, Legacy of the Beast: Live in Mexico City 2020 |
The Book of Souls: Live Chapter on brittiläisen metallimusiikkia esittävän Iron Maidenin livealbumi. Albumi on taltiointi Iron Maidenin vuosien 2016–2017 kiertueesta The Book of Souls World Tour, ja sen materiaali on nauhoitettu kiertueella yhteensä viidessätoista eri konsertissa. The Book of Souls: Live Chapter on sekoitus yhtyeen vuoden 2015 studioalbumin The Book of Souls kappaleita ja yhtyeen vanhempaa tuotantoa.
Albumin tuottajina toimivat Tony Newton ja yhtyeen basisti Steve Harris. The Book of Souls: Live Chapter on ensimmäinen Iron Maidenin livealbumi sitten vuoden 2002 livealbumin Beast over Hammersmith, jota ei tuottanut yhtyeen pitkäaikainen yhteistyökumppani ja tuottaja Kevin Shirley. Albumin julkaisi maailmanlaajuisesti 17. marraskuuta 2017 levy-yhtiö Parlophone ja Yhdysvalloissa BMG Rights Management. Albumi on saatavilla sekä CD- että vinyylilevynä ja digitaalisesti ladattavana. Ennen varsinaista julkaisua Iron Maiden tarjosi faneilleen mahdollisuuden kuunnella albumi ennakkoon, kun yhtye striimasi albumin konserttivideoversion omalla YouTube-kanavallaan marraskuun 11. päivänä. Yhtye julkaisi konserttivideon sen ensiesityksen jälkeen digitaalisesti ladattavaksi videotiedostona.
Ironin Maidenin basisti Steve Harrisin mukaan yhtye on käytti tuntikausia aikaa käydessään läpi The Book of Souls World Tour -kiertueensa taltiointeja. Harrisin mukaan The Book of Souls: Live Chapter on valikoima kiertueen ”parhaimpia vetoja, joista myös välittyy kokonaisvaltainen keikkaelämys.” Albumi sai kansainvälisesti hyvän vastaanoton, ja esimerkiksi Soundin julkaisemassa arvostelussa albumi sai kolme tähteä. The Book of Souls: Live Chapter nousi kahdeksassa Euroopan maassa albumilistojen kymmenen parhaan joukkoon, esimerkiksi Suomen virallisen albumilistan sijalle kahdeksan.
Albumin rakenne

The Book of Souls: Live Chapter on sekoitus Iron Maidenin vuoden 2015 studioalbumin The Book of Souls kappaleita ja yhtyeen vanhempaa tuotantoa. Albumin viisitoista kappaletta on jaettu albumin CD-versiossa kahdelle ja vinyylilevyversiossa kolmelle levylle.
Albumi sisältää yhteensä viisitoista kappaletta, joista kuusi on peräisin The Book of Souls -albumilta. Albumi on varsin tarkka jäljitelmä yhtyeen The Book of Souls World Tour -kiertueen settilistasta. Albumin kappalelista on valikoitu kiertueen vuoden 2017 konserteissa käytössä olleen settilistan perusteella, mutta kappaleista ainoastaan ensimmäisen levyn ”Wratchild” ja toisen levyn ”The Great Unknown” on taltioitu vuonna 2017, koska yhtye ei soittanut niitä vuoden 2016 konserteissaan.
The Book of Souls -albumin kappaleiden lisäksi albumi sisältää valikoituja kappaleita yhtyeen 1980-, 1990- ja 2000-lukujen studioalbumeilta. Vuoden 1992 albumilta Fear of the Dark mukana albumilla on nimikkokappale, ja vuoden 2000 albumilta Brave New World kappale ”Blood Brothers”. Lopun albumista muodostavat yhtyeen 1980-luvun tuotannon keskeisimmät kappaleet ja hitit, kuten esimerkiksi vuoden 1982 The Number of the Beast -albumin nimikkokappale, vuoden 1983 Piece of Mind -albumin ”The Trooper” ja vuoden 1986 Somewhere in Time -albumin ”Wasted Years”.
Esimerkiksi Soundin kriitikko Mape Ollila kehui albumin laajaa kappalevalikoimaa: ”Maiden uskoo täysillä tuoreeseenkin materiaaliinsa eikä suostu vaikkapa Kissin kaltaiseksi kiertäväksi jukeboksiksi. Live Chapterin veisut ovat noin puoliksi ajalta ennen laulaja Bruce Dickinsonin lähtöä bändistä ja toinen puoli tämän paluun jälkeisiä.”
Albumin kappaleiden valinta oli yhtyeen basisti Steve Harrisin mukaan pitkän työn takana, ja Harris on kertonut yhtyeen käyttäneen tuntikausia aikaa The Book of Souls World Tour -kiertueen taltiointien läpikäymiseen. Harris on sanonut pitävänsä The Book of Souls: Live Chapteria valikoimana kiertueen ”parhaimpia vetoja, joista myös välittyy kokonaisvaltainen keikkaelämys.”
Albumin nauhoittaminen ja tuottaminen

Iron Maidenin basisti Steve Harris tuotti albumin yhdessä tuottaja Tony Newtonin kanssa. Näin ollen The Book of Souls: Live Chapterista tuli Iron Maidenin ensimmäinen livealbumi sitten vuoden 2002 livealbumin Beast over Hammersmith, jota ei tuottanut yhtyeen pitkäaikainen yhteistyökumppani ja tuottaja Kevin Shirley.
Steve Harris on kommentoinut halunneensa tehdä albumista ”mahdollisimman todentuntuisen Maiden-keikkaelämyksen”, jossa yhtyeen fanit ympäri maailman olisivat edustettuina. Harris on sanonut kuunnelleensa läpi ”tuntikaupalla” taltiointeja kiertueen jokaisesta konsertista:
»Käytimme valtavan määrän aikaa tämän tekemiseen, koska halusin, että se kuulostaisi niin paljon Maiden-keikan livekokemukselta kuin mahdollista ja edustaisi fanejamme maailman eri puolilta. Tämä tarkoitti jokaisen show’n nauhoitusten kuuntelemista tuntikaupalla, jotta pystyimme valitsemaan materiaalin ja rakentamaan levylle soundin, joka jakautuisi tasaisesti koko albumille ja onnistuisi vangitsemaan meille uuden maan kuten El Salvadorin jännityksen Doningtonin ja Wackenin kaltaisten vanhojen suosikkien rinnalla.»
The Book of Souls World Tour oli ensimmäinen kiertue, jonka Iron Maiden toteutti laulaja Bruce Dickinsonin toivuttua syöpäsairaudestaan. Kiertue oli yhtyeen uran menestynein Pohjois-Amerikassa ja Yhdistyneessä kuningaskunnassa pysähtynyt kiertue. Iron Maidenin manageri Rod Smallwood on sanonut yhtyeen halunneen dokumentoida kiertueen muun muassa näiden seikkojen valossa sekä itselleen että faneilleen.
Tuottajana toiminut Tony Newton vastasi myös albumin nauhoittamisesta ja miksaamisesta. Albumin masteroi Lontoossa Table of Tone -studiolla Ade Emsley.